Το σπίτι της κυρίας Έφης και του κύριου Αλέξανδρου ήταν πραγματικά το πιο πλήρες airbnb κατάλυμα που έχουμε επισκεφτεί. Διέθετε τα πάντα.
Την κράτηση μας ακολούθησε mail με αναλυτικές οδηγίες για τη διαδρομή απο το λιμάνι μέχρι το σπίτι καθώς και προτάσεις για την Τήνο για χωριά ,παραλίες, μαγαζιά που υπήρξαν πολύ χρήσιμες.
Η κυρία Έφη είναι αξιαγάπητη, ευγενική , διακριτική και πρόθυμη πάντα να απαντήσει σε κάθε μας ερώτηση. Μας φρόντισε διαθέτοντας στο σπίτι επιλογές πρωινού που τιμήσαμε όλη την εβδομάδα της διαμονής μας απολαμβάνοντας την υπέροχη θέα στη θάλασσα από τη βεράντα του σπιτιού . Ο κήπος του καταλύματος με τις λεμονιές ,την κληματαριά, και τα χρωματιστά λουλούδια είναι από τα highlights. Θα απολαύσετε χαλάρωση, ηρεμία, θέα και ύπνο σε απόλυτη ησυχία. Επίσης στη μέση της διαμονής μας αφού ρωτηθήκαμε έγινε αλλαγή σεντονιών ,πετσετών και πλήρης καθαρισμός του σπιτιού. Το εκτιμήσαμε ιδιαίτερα.
Ευχαριστούμε πολύ για όλα, η οικία Petra θα είναι σίγουρα η πρώτη μας επιλογή στην Τήνο!!!